Il-Ministeru għas-Saħħa ħabbar li mietu 4 persuni waqt li kienu pożittivi għall-Covid-19, mara ta' 89 sena u tliet irġiel ta' 79, 81 u 86 sena. B'hekk, in-numru ta' vittmi tela' għal 525. Tħabbar ukoll li nstabu 285 każ ġdid ta' Covid-19 fl-aħħar 24 siegħa, li fiequ 1,296 persuna oħra, u li n-numru ta' każijiet attivi fil-komunità naqas għal 6,926. S'issa ngħataw 1,191,768 tilqima, li 320,386 minnhom huma dożi tal-booster. Minn 100 każijiet ta' COVID-19 li hemm fl-Isptar Mater Dei bħalissa, tmienja minnhom qegħdin fl-ITU.